CELEX: E2020J0015
Language: et
Date: 2021-06-30 00:00:00
Title: Kohtuotsus, 30. juuni 2021, kohtuasjas E-15/20 kriminaalmenetlus P suhtes (Sotsiaalkindlustus – Määrus (EÜ) nr 883/2004 – Artiklid 7, 63 ja 64 – Töötushüvitised – Pädevas EMP riigis viibimise nõue – Teise EMP riiki suunduv töötu) 2021/C 417/06

14.10.2021   
            
            
               ET
            
            
               Euroopa Liidu Teataja
            
            
               C 417/26
            
         
      KOHTUOTSUS,
      30. juuni 2021,
      kohtuasjas E-15/20
      kriminaalmenetlus P suhtes
      
         
            (Sotsiaalkindlustus – Määrus (EÜ) nr 883/2004 – Artiklid 7, 63 ja 64 – Töötushüvitised – Pädevas EMP riigis viibimise nõue – Teise EMP riiki suunduv töötu)
         
      
      (2021/C 417/06)
      Kohtuasjas E-15/20, kriminaalmenetlus P suhtes on Borgartingi apellatsioonikohus (Borgarting lagmannsrett) esitanud kohtule EFTA riikide vahel järelevalveameti ja kohtu asutamise kohta sõlmitud lepingu artikli 34 alusel TAOTLUSE, mis käsitleb Euroopa Majanduspiirkonna lepingu, eriti selle artiklite 3, 7, 28, 29 ja 36, Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) ning Euroopa Parlamendi ja nõukogu 29. aprilli 2004. aasta direktiivi 2004/38/EÜ (mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil) tõlgendamist. Kohus koosseisus esimees Páll Hreinsson (ettekandev kohtunik) ning kohtunikud Per Christiansen ja Bernd Hammermann tegi 30. juunil 2021 otsuse, mille resolutiivosa on järgmine:
      
                  1.
               
               
                  Nõue, et töötu peab jääma pädevasse riiki, et tal oleks õigus saada töötuks jäämise korral rahalist hüvitist juhul, kui artiklites 64, 65 või 65a sätestatud tingimused ei ole täidetud, on kooskõlas Euroopa Parlamendi ja nõukogu 29. aprilli 2004. aasta määrusega (EÜ) nr 883/2004 (sotsiaalkindlustussüsteemide koordineerimise kohta).
               
            
                  2.
               
               
                  Kui välja arvata määruse (EÜ) nr 883/2004 artiklites 64, 65 ja 65a sõnaselgelt nimetatud olukorrad, ei tule töötushüvitise saamise õiguse puhul pädevas EMP riigis viibimise tingimust hinnata EMP lepingu artiklite 28, 29 ja 36 alusel ning see ei ole vastuolus Euroopa Parlamendi ja nõukogu 29. aprilli 2004. aasta direktiiviga 2004/38/EÜ (mis käsitleb Euroopa Liidu kodanike ja nende pereliikmete õigust liikuda ja elada vabalt liikmesriikide territooriumil).
               
            
                  3.
               
               
                  EMP riikidele jääb õigus otsustada, kas selle eest, et teadlikult valeandmete esitamisega on saadud töötushüvitisi, võib määrata kriminaalkaristusi. EMP riigid peavad seda pädevust siiski kasutama kooskõlas EMP õiguse ja selle üldpõhimõtetega, sealhulgas proportsionaalsuse põhimõttega.